钦定古今图书集成/明伦汇编/氏族典/第381卷 > 《唐书》 > 《宰相世系表》
## 钦定古今图书集成/明伦汇编/氏族典/第381卷 > 《唐书》 > 《宰相世系表》

李氏，“武阳房”出自兴圣皇帝第七子豫，其后为“武阳
房。”

姑臧大房，出自兴圣皇帝第八子。翻，字士举，东晋祁
连、酒泉、晋昌太守。三子：宝、怀、达、抗。抗，东莱太守。生思
穆，字叔仁，后魏营州刺史、乐平宣惠伯。生奖，字道休，
北齐魏尹、广平侯。生瓌，黄门郎。生斌，散骑侍郎，袭乐
平伯。宝七子：承、茂，辅佐公业。冲，仁宗承，号姑臧房，
丹阳李氏，晋东莞太守。雍长子曰伦。五世孙文度，西
凉安定太守，与族人宝入后魏，因居京兆山北。
汉骑都尉陵降匈奴，裔孙归魏，见于丙殿，赐氏曰丙。
后周有信州总管、龙居县公明，明生粲，唐左监门大
将军、应国公。高祖与之有旧，以避世祖名，赐姓李氏。
陇西李氏后徙京兆。

陇西李氏，定著四房，其一武阳，二姑臧，三炖煌，四丹阳。宰相十人。武阳房有迥秀；姑臧大房有义、琰、蔚、揆、逢吉；丹阳房有靖、昭德，又有道广、元纮、晟。

赵郡李氏出自秦司徒昙。次子玑，字伯衡，秦太傅。三
子：云、牧、齐。牧为赵相，封武安君，始居赵郡。赵纳顿、弱
之间，杀牧齐，为中山相，亦家焉，即中山始祖也。牧三
子：汨、弘、鲜。汨，秦中大夫詹事。生谅、左车、仲车。左车，赵
广武君。生常伯遐。遐字伯友，汉涿郡守。生岳、德、文、班。
岳字长卿，谏议大夫。生秉、义。秉字世范，颍川太守，因
徙家焉。生翼、协、敏。敏，五大夫将军。生谟、道、朗。谟字道
谋，临淮太守；生哆、华、旭。哆字子让，上党太守。生护、元。
护字鸿默，酒泉太守；生武、昭、奋。武字昭先，东郡太守、
太常卿。生赞、修、奕、就。修字伯游，后汉太尉；生谅、叔训、
季谅字世益，赵国相；生膺，字元礼，河南尹；生瓌、瓒、瑾。
瑾字叔瑜，东平相，避难复居赵。生志恢、宣。恢字叔兴，
生定、台、奖、硕。定字文义，魏水衡都尉、渔阳太守。生伯
括、机、叔括、季括。机字仲括，太学博士，临江、乐安二郡太守，生群、瓌、密、楷、越。楷字雄方，晋司农丞、治书侍御
史，避赵王伦之难，徙居常山。五子：辑、晃、芬、劲、叡。叡子
勗，兄弟居巷东，劲子盛，兄弟居巷西，故叡为东祖。芬
与弟劲共称“西祖”，辑与弟晃共称“南祖。”自楷徙居平
棘南，通号“平棘李氏。”辑字护宗，高密太守，子慎敦居
柏仁，子孙甚微，与晃南徙故垒，故辑、晃皆称南祖。晃
字仲黄，镇南府长史。生羲，字敬仲，燕司空长史。生吉，
字彦同，东宫舍人。生聪，字小时，尚书郎。二子：真、融。羲
之后有万安，自赵郡徙于管城。

南祖之后有善权，后魏谯郡太守，徙居谯。生延观，徐、
梁二州刺史。生续。

东祖叡，字幼黄，高平太守、江陵宁公。生勖，字景贤，顿
丘太守、大中正。生颐，字彦祖，高阳太守、武安公。四子：
勰、系、奉、曾。

东祖之后，又有“谔。”

西祖劲，字少黄，晋治书侍御史。二子：盛、隆。

辽东李氏，玑少子，齐赵相，初居中山。十三世孙宝，字
君长，后汉元菟都尉，徙襄平。生雄，车骑长史。生亮，字
威明，原武令。生敏，河内太守。生信，信生引，字宣伯，晋
司徒、广陆成侯。生固，字万基，散骑侍郎。生志，字彦道，
阳平太守，嗣广陆侯。弟沈，沈孙根。

江夏李氏，汉酒泉太守护次子昭。昭少子就，后汉会
稽太守、高阳侯，徙居江夏平春。六世孙式，字景则，东
晋侍中。生嶷，嶷生尚，字茂仲。生矩，字茂约，江州刺史。
生充，字弘度，中书侍郎。生颙，郡举孝廉。七世孙元哲，
汉中李氏，汉东郡太守、太常卿。武孙颉，后汉博士，始
居汉中南郑。生郃，字孟节，司徒。生固，字子坚，太尉。生
三子：基字宪公，慈字季公，燮字德公，安平相。十二世
孙德林。

赵郡李氏定著六房：其一曰南祖，二曰东祖，三曰西祖，四曰《辽东》，五曰江夏，六曰《汉中》。宰相十七人。南祖有游道、藩、固言、日知、敬、元绅、元素；东祖有绛峤、班；西祖有怀远、吉甫、德裕；辽东有泌，江夏有鄘磎，汉中有安期。

柳城李氏，世为契丹酋长，后徙京兆万年。

武威李氏，本安氏，出自姬姓。黄帝生昌意，昌意次子
安，居于西方，自号安息国。后汉末，遣子世高入朝，因
居洛阳。晋、魏闲居于安定，后徙辽左，以避乱又徙武
威。后魏有难陀孙婆罗，周、隋闲居凉州武威为萨宝，
生兴贵、修仁，至抱玉，赐姓李。

高丽《李氏》。

“柳城李氏”，本奚族，不知何氏。至宝臣为张锁高养子，
冒姓“张氏”，后赐姓李氏。

鸡田李氏，本河曲部落稽阿跌之族。至光进，赐姓李。
范阳李氏，自云“常山愍王之后。”

代北李氏，本沙陀部落，姓朱邪氏。至国昌，赐姓李，附
郑王属籍。

李氏“三公七人，三师二人。” 《柳城李》氏有光弼，《武威李》氏有抱玉，《高丽李》氏有正己，又《柳城李》氏有宝臣，《鸡田李》氏有光颜，《范阳李》氏有载义，《代北李》氏有克用。